stanford-oval/wikipedia huggingface dataset:
Vaasan ruotsalainen seurakunta

| Vaasan ruotsalainen seurakunta Vasa svenska församling |
| --- | --- |

 tunnus :  sijainti 
 Vaasan kirkko
Tunnustuskunta:  evankelis-luterilainen
Hiippakunta:  Porvoon hiippakunta
Rovastikunta:  Korsholman rovastikunta
Pääkirkko:  Vaasan kirkko
Perustettu:  1928
– Vaasan kaupunkiseurakunta:  1872
Jäsenmäärä:  12 314 (2021)
– Osuus asukkaista:  88,1 %
Kirkollisvero:  1,40 %
Kirkkoherra:  Mikael Forslund
Verkkosivusto
Infobox OKNimi-testi OK: 
Vaasan ruotsalainen seurakunta (ruots. Vasa svenska församling) on seurakunta Pohjanmaalla, Vaasassa. Seurakunta kuuluu Porvoon hiippakunnassa Korsholman rovastikuntaan ja on osa Vaasan seurakuntayhtymää.  Kirkkoherrana toimii Mikael Forslund.
Vaasan ruotsinkielinen seurakunta perustettiin vuonna 1928, jolloin Vaasan kaupunkiseurakunta jaettiin kielellisesti kahtia.
Herätysliikkeet

Vaasan seurakunta on monien eri herätysliikkeiden kohtaamispaikka. Ruotsinkielisistä herätysliikkeistä voimakkaimmin Vaasassa vaikuttaa evankelinen herätysliike sekä jossain määrin myös rauhansanalaisuus. Myös vanhoillislestadiolaisuudella on jossain määrin ruotsinkielistä toimintaa.
Papisto

Seuraavat henkilöt ovat toimineet Vaasan ruotsalaisen seurakunnan kirkkoherroina:
1929–1933: kirkkoherra Karl Oskar Ahlström
1933–1940: kirkkoherra Johan Erkki Kovero
1940–1963: kirkkoherra Alvar Wilhelm Nyqvist
1963–1975: kirkkoherra Nils Näsman
1976–1992: kirkkoherra Torbjörn Ohls
1992–1999: kirkkoherra Ulla Östman
1999–2006: kirkkoherra Henry Byskata
2006–2017: kirkkoherra Tor Erik Store
2017→ kirkkoherra Mikael Forslund
Harry (Yhdistyneen kuningaskunnan prinssi)

| Prinssi Harry |
| --- | --- |
 Prinssi Harry vuonna 2020.
Syntynyt:  15. syyskuuta 1984 (ikä 40) St. Maryn sairaala, Lontoo
Puoliso:  Meghan Markle (vih. 2018)
Lapset:  Archie Mountbatten-Windsor  Lilibet Mountbatten-Windsor
Koko nimi:  Henry Charles Albert David
Suku:  Windsor (Saksi-Coburg-Gotha)
Isä:  Charles III
Äiti:  prinsessa Diana
Nimikirjoitus:  
 Sotilasura
Kuuliaisuus:   Yhdistynyt kuningaskunta
Joukko-osasto:   Britannian armeija
Palvelusvuodet:  2005–2015
Sotilasarvo:  kapteeni
Sodat:  Afganistanin sota
 
Prinssi Harry, Sussexin herttua (koko nimeltään Henry Charles Albert David, s. 15. syyskuuta 1984 St. Maryn sairaala, Lontoo) on kuningas Charles III:n ja prinsessa Dianan nuorempi poika sekä Britannian entisen kuningattaren Elisabet II:n pojanpoika. Prinssi Harry on viidentenä kruununperimysjärjestyksessä veljensä prinssi Williamin ja tämän kolmen lapsen, prinssi Georgen, prinsessa Charlotten ja prinssi Louis’n, jälkeen.
Prinssi Harry vihittiin 19. toukokuuta 2018 yhdysvaltalaisen Meghan Marklen kanssa St. Georgen (Pyhän Yrjön) kappelissa Windsorin linnassa. Muutama tunti ennen häitä prinssi Harry nimitettiin Sussexin herttuaksi, Dumbartonin jaarliksi ja Kilkeelin paroniksi. Parin ensimmäinen lapsi Archie Harrison Mountbatten-Windsor syntyi 6. toukokuuta 2019.
Tammikuussa 2020 prinssi Harry ja herttuatar Meghan ilmoittivat aikeestaan jatkossa olla taloudellisesti riippumattomia hovista ja vetäytyvänsä roolistaan kuningashuoneessa.  He eivät saa myöskään enää käyttöönsä julkisia varoja. Myös heidän Frogmoren kotinsa remonttiin kulutetut 2,7 miljoonaa euroa he ovat lupautuneet maksamaan takaisin. He muuttivat Los Angelesiin Yhdysvaltoihin maaliskuussa 2020.
Lapsuus ja nuoruus > Syntymä

Prinssi Harry syntyi 15. syyskuuta 1984 St. Maryn sairaalassa Westminsterissä Lontoossa. Hänen isänsä on kuningas Charles, joka on kuningatar Elisabet II:n ja prinssi Philipin vanhin poika. Harryn äiti on edesmennyt Walesin prinsessa Diana, prinssi Charlesin silloinen puoliso. Prinssi Harryllä on vanhempi veli, prinssi William.
Kasteessa 21. joulukuuta 1984 prinssi Harry sai nimen Henry Charles Albert David, mutta hänet on silti aina tunnettu niin lähipiirissään kuin julkisuudessakin nimellä Harry. Hänet kastoi Canterburyn arkkipiispa Robert Runcie Windsorin linnan Pyhän Yrjön kappelissa (St George’s Chapel). Hänen kumminsa ovat hänen setänsä Yorkin herttua prinssi Andrew, Lady Sarah Chatto, rouva Lady Vestey, taidemaalari William Bartholomew, herra Bryan Organ ja herra Gerald Ward.
Lapsuus ja nuoruus > Äidin kuolema

Prinssi Harryn äiti prinsessa Diana kuoli 31. elokuuta 1997 Pariisissa auto-onnettomuudessa. Vain joitakin päiviä aikaisemmin Diana oli viettänyt lomaa Etelä-Ranskassa poikiensa kanssa. Kuolinhetkellä prinssit olivat Skotlannissa isänsä ja tämän vanhempien kanssa. Dianan arkun päällä oli Harryltä kortti, jonka Harry oli omistanut äidilleen.
Lapsuus ja nuoruus > Koulutus

Prinssi Harry kävi rouva Jane Mynorsin lastentarhan Länsi-Lontoossa, kuten veljensä Williamkin. Hän kävi veljensä tavoin Wetherbyn koulua Schooliin ja myöhemmin Berkshiren Lundgroven koulua. Vuonna 1998 hän pääsi Berkshiren Eton Collegeen, josta hän kirjoitti ylioppilaaksi kesäkuussa 2003. Hän kirjoitti vain kaksi ainetta: maantieteestä D:n ja taiteesta B:n.
Prinssi Harryllä ei ole opiskelu koskaan mennyt niin hyvin kuin veljellään, jolla on kandidaatin tutkinto. Hän on enemmänkin kiinnostunut urheilusta, jota hän harrasti koulussa paljon, erityisesti pooloa ja rugbya. Hän harrastaa myös laskettelua ja vuorikiipeilyä. Etonin jälkeen Harry piti välivuoden, jonka aikana hän muun muassa seurasi rugbyn maailmanmestaruuskisoja Australiassa ja työskenteli orpokodissa Lesothossa.lähde?
Sotilasura

Prinssi Harry hyväksyttiin opiskelijaksi Sandhurstin kuninkaalliseen sotakorkeakouluun syyskuussa 2004. Hän kuului kadettikomppaniaan nimeltä Alamein-komppania, joka jakautui kolmeen 30 kadetin joukkueeseen. Suoritettuaan upseerinkoulutuksensa huhtikuussa 2006 hän palveli kornettina. Hänen sotilasuransa suunniteltiin kolmevuotiseksi, mutta se venyi. Tammikuussa 2005 ilmoitettiin kornetti Walesin liittymisestä ratsuväkeen (Household Cavalry), jossa hän kouluttautui joukkueenjohtajaksi. Media spekuloi mahdollisuudella, että Harry tultaisiin lähettämään Irakiin. Britannian asevoimien komentaja Richard Dannatt päätti kuitenkin, että turvallisuussyistä Harrya ei voida lähettää Irakiin.
Vuonna 2008 Harry oli 10 viikkoa Afganistanissa Sittemmin prinssi Harry oli Apache-helikopterin ohjaaja Army Air Corpsissa. Hänen sotilasarvonsa on kapteeni. Kuninkaallisena Harry ei käytä henkilökohtaista sukunimeä, joten armeijassa häntä kutsuttiin kapteeni Harry Walesiksi.
19. joulukuuta 2017 prinssi Harry korotettiin Captain General Royal Marine -arvoon, joka vastaan marsalkan arvoa ja nimeä. Tätä arvoa ovat aiemmin viimeksi kantaneet kuningas Yrjö VI vuosina 1936–1952 ja Edinburghin herttua Philip vuosina 1953–2017.lähde?
Saavutukset

Prinssi Harry saavutti Etelänavan ensimmäisenä Englannin kuninkaallisena vuonna 2013 retkikunnassa, jolla kerätään varoja sotaveteraaneille.
Yksityiselämä

Prinssi Harry seurusteli vuosina 2004–2010 zimbabwelaisen Chelsy Davyn kanssa, joka on brittiläisen suurmaanomistajaperheen tytär. Vuosina 2012–2014 hän seurusteli malli Cressida Bonasin kanssa. Prinssi Harry alkoi seurustella yhdysvaltalaisen näyttelijä-malli Meghan Marklen kanssa heinäkuussa 2016. Parin kihlaus julkistettiin 27. marraskuuta 2017. Heidät vihittiin 19. toukokuuta 2018 St. Georgen (Pyhän Yrjön) kappelissa Windsorin linnassa. He saivat esikoisensa Archie Harrison Mountbatten-Windsorin 6. toukokuuta 2019. Lapsi on kruununperimisjärjestyksessä seitsemäs. Pariskunta sai  4. kesäkuuta 2021 Yhdysvalloissa toisen lapsen, tytön,  joka sai nimekseen Lilibet Diana Mountbatten-Windsor ja lempinimekseen Lili.
Prinssi Harry on aiheuttanut lukuisia kohuja, ja hänet tunnetaan juhlijana ja naistenmiehenä. Hän on myöntänyt kokeilleensa marijuanaa ja juoneensa alaikäisenä alkoholia. Poliisitutkinnan seurauksena Harry joutui vieroitushoitoon, josta kiitos kuuluu Harryn isälle Charlesille.lähde? Tammikuussa 2005 Harry hätkähdytti pukeutumalla naamiaisiin asuun, jonka hihassa oli kansallissosialistien hakaristikuviota matkinut käsivarsinauha. Kun paparazzin ottama kuva päätyi sensaatiolehti The Sunin kanteen otsikolla ”Harry The Nazi”, asiasta nousi mediakohu. Hämmentynyt Harry sanoi olevansa ”todella pahoillaan, jos hänen huono valintansa oli loukannut jotakuta”.lähde?
Prinssi Harry julkaisi muistelmateoksen Spare (suomessa nimellä Varamies) tammikuussa 2023. Teoksen virallinen julkaisupäivä oli 10. tammikuuta, mutta sitä alettiin myydä ainakin Espanjassa jo viisi päivää ennen sitä.
Yksityiselämä > Tittelit ja arvonimet

Vuosina 1984–2018: Hänen kuninkaallinen korkeutensa prinssi Henry
Vuodesta 2018 alkaen : Hänen kuninkaallinen korkeutensa prinssi Henry, Sussexin herttua, Dumbartonin jaarli (Skotlanti) ja paroni Kilkeel (Pohjois-Irlanti)
18. tammikuuta 2020 Buckinghamin palatsi kertoi lehdistötiedotteessaan että astuttuaan pois kuninkaallisista tehtävistä Harry ja hänen vaimonsa Meghan eivät enää käytä Hänen kuninkaallinen korkeutensa -etuliitteitä, mutta Yhdistyneen kuningaskunnan luonnollisena prinssinä Harry ei menetä mitään arvonimistään tai titteleistään.
Aiheesta muualla

Kuvia tai muita tiedostoja aiheesta Harry (Yhdistyneen kuningaskunnan prinssi) Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: Prinssi Louis | Yhdistyneen kuningaskunnan kruununperimysjärjestys 6. | Seuraaja: Archie Mountbatten-Windsor |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Katalonia  Saksa  Italia  Israel  Yhdysvallat  Ruotsi  Latvia  Tšekki  Kroatia  Alankomaat  Puola 
Taiteenala:  MusicBrainz 2 
Henkilöt:  DDB  Yle 
Muut:  IdRef
Älä kerro äidille 2

Älä kerro äidille 2 (engl. Queer as Folk) on homojen elämästä kertova yhdysvaltalainen TV-sarja, joka alkoi Yhdysvalloissa vuonna 2000 ja päättyi 2005. Alkuperäinen brittiläinen TV-sarja Älä kerro äidille sisälsi 10 jaksoa, mutta yhdysvaltalaisessa versiossa tuotantokausia on 5 ja jaksoja kaiken kaikkiaan 83. Kuten alkuperäisessä sarjassa myös yhdysvaltalaisversion keskiössä on pieni homomiesten joukko, joiden villiä ja vapaata elämää sarja seuraa. Päähenkilöiden joukkoon kuuluu myös naispariskunta Lindsay Peterson ja Melanie Marcus. Manchesterin tilalla on yhdysvaltalaisversiossa Pittsburghin kaupunki Pennsylvanian osavaltiossa.
Hahmot > Muut hahmot

Cynthia (Stephanie Moore) on Brianin luotettu sihteeri.
Dusty (Rae Ellen Bodie) on Melanien ja Lindsayn ystävä ja pääasiallinen lapsenvahti, joka on yksi viidennen kauden terrori-iskun kuolonuhreista.
Leda (Nancy Anne Sakovich) on Melanien ex-tyttöystävä ja hyvä ystävä, joka sekoittaa tämän ja Lindsayn elämää toisella tuotantokaudella.
Loretta Pye (Rosie O'Donnell) on väkivaltaisesta miehestään eroava lesbo, joka ihastuu Debbieen viidennellä tuotantokaudella.
Jim Stockwell (David Gianopoulous) on kolmannella tuotantokaudella esiintyvä Pittsburghin pormestariehdokas. Hän on homofoobikko, mutta bisnesmies Brian työskentelee tästä huolimatta hänen kampanjapäällikkönään.
Tracy (Lindsey Connell) on Michaelin työtoveri, joka on tähän ensimmäisellä tuotantokaudella epätoivoisen ihastunut. Hän saa kuitenkin tietää, että kaapissa oleva Michael on homo, ja suuttuu tälle kaiken teeskentelyn ja valehtelun vuoksi.
Todd (Tom Albrecht) on hahmo, joka ilmestyy ohimennen jokaisen kauden ensimmäisessä jaksossa. Hän harrastaa aina seksiä Babylonin takahuoneessa, jolloin joku päähenkilöistä sattuu paikalle ja käy hänen kanssaan aina saman dialogin: "- Hey Todd, how's it going? - Fine."
Troy (Lee Rumohr) on ensimmäisellä, toisella ja viidennellä tuotantokaudella esiintyvä hahmo, joka harrastaa Gay Priden kunniaksi säälistä seksiä Tedin kanssa. Viidennellä kaudella hän kuitenkin joutuu itse muuttuneen Tedin sääliseksin ja näin ollen myös koston uhriksi. Ensimmäisellä kaudella Troy ilmestyy vain ohimennen: hän harrastaa seksiä Brianin kanssa saunassa silloin, kun tämän pitäisi olla poikansa Gusin ristiäisissä kastejuhlassa. Hänen nimeään ei mainita vielä tällä kaudella.
Chris Hobbs (Alec McClure) on Justinin koulutoveri, ja he harrastavat nopeaa seksiä ensimmäisellä tuotantokaudella. Tapauksen jälkeen Chris käyttäytyy todella vihamielisesti Justinia kohtaan ja lyö tätä lopulta pesäpallomailalla päähän ensimmäisen kauden lopussa. Neljännellä tuotantokaudella Justin kostaa uhkaamalla Chrisiä aseella ja pakottaen hänet pyytämään anteeksi.
Cody Bell (Mitch Morris) on neljännellä tuotantokaudella esiintyvä hahmo, joka perustaa homoja suojelevan ryhmän nimeltä Pink Posse. Hän on hyvin väkivaltakeskeinen ja keräilee aseita opettaen myös Justinin käyttämään niitä.
Sam Auerbach (Robin Thomas) on arvostettu ja itsekeskeinen taiteilija, joka harrastaa kertaluontoista seksiä parisuhteessa olevan Lindsayn kanssa neljännellä tuotantokaudella.
Ethan Gold (Fabrizio Filippo) on lahjakas ja itsetietoinen viulisti, jonka kanssa Justin seurustelee toisella tuotantokaudella. Brianiin kyllästynyt Justin ihastuu Ethanin romanttisuuteen, mutta huomaa myöhemmin, että rehellisyys ja avoimuus ovat suhteessa tärkeämpiä asioita.
Callie Leeson (Meredith Henderson) on neljännellä ja viidennellä tuotantokaudella esiintyvä Hunterin koulutoveri. He myös seurustelevat neljännellä kaudella, mutta suhde päättyy Callien vanhempien saatua tietää Hunterin HIV-viruksesta.
The Runaways (elokuva)

| The Runaways |
| --- | --- |

Ohjaaja:  Floria Sigismondi
Käsikirjoittaja:  Floria Sigismondi
Tuottaja:   Bill Pohlad  Art Linson  John Linson  
Säveltäjä:  The Runaways
Kuvaaja:  Benoît Debie
Leikkaaja:  Richard Chew
Pääosat:   Dakota Fanning  Kristen Stewart  Michael Shannon  
Valmistustiedot
Valmistusmaa:  Yhdysvallat
Tuotantoyhtiö:  River Road Entertainment
Levittäjä:  Apparition Netflix
Ensi-ilta:   Yhdysvallat 19. maaliskuuta 2010  Suomi 24. syyskuuta 2010  
Kesto:  109 min 
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Runaways on 19. maaliskuuta 2010 ensi-iltansa saanut yhdysvaltalainen elokuva, joka kertoo 1970-luvulla kuuluisuuteen nousseesta samannimisestä tyttöbändistä. Elokuva nähtiin jo 24. tammikuuta 2010 Sundancen elokuvajuhlilla. Elokuvan on ohjannut ja käsikirjoittanut Floria Sigismondi. ja sen pääosia esittävät Kristen Stewart, Dakota Fanning, Stella Maeve, Scout Taylor-Compton, Alia Shawkat ja Michael Shannon. Alia Shawkat esittää yhtyeen basistia, fiktiivistä roolia nimeltä Robin; hahmo luotiin, kun alkuperäinen basisti Jackie Fox ei antanut lupaa nimensä käyttöön.
Elokuva pohjautuu Cherie Currien vuonna 1989 kirjoittamaan kirjaan Neon Angel: The Cherie Currie Story, joka kertoo hänen rockelämästään ja ongelmistaan huumeiden ja alkoholin kanssa.
Juoni

Elokuva kertoo 1970-luvulla perustetun The Runaways -tyttöbändin tarinan. Elokuva kertoo kahdesta ystävyksestä nimeltä Jett ja Currie, jotka raivasivat tiensä Los Angelesin kapinoivista katulapsista legendaarisiksi rocktähdiksi.
Rooleissa

| 0 | 1 | 2 |
| --- | --- | --- |
|  Kristen Stewart  | … |  Joan Jett, toinen perustajista ja kitaristi   |
|  Dakota Fanning  | … |  Cherie Currie, laulaja   |
|  Stella Maeve  | … |  Sandy West, toinen perustajista ja rumpali   |
|  Scout Taylor-Compton  | … |  Lita Ford, kitaristi   |
|  Alia Shawkat  | … |  Robin, basisti   |
|  Riley Keough  | … |  Marie Currie, Cherien kaksossisar   |
|  Michael Shannon  | … |  Kim Fowley, manageri ja tuottaja   |
|  Tatum O’Neal  | … |  Marie Harmon, laulaja ja Cherien äiti   |
|  Hannah Marks  | … |  Tammy, bändäri   |
|  Keir O’Donnell  | … |  Rodney Bingenheimer, radio-DJ   |
|  Brett Cullen  | … |  Mr. Currie, Cherien isä   |
|  Brendan Sexton III  | … |  Derek   |
Soundtrack

Elokuvan virallinen soundtrack julkaistiin 23. maaliskuuta 2010. Kristen Stewart ja Dakota Fanning laulavat joitain kappaleita soundtrackilta.
Soundtrack > Kappaleet

| 0 | 1 | 2 |
| --- | --- | --- |
| Numero | Esittäjä | Kappale |
| 1. | Nick Gilder | Roxy Roller |
| 2. | Suzi Quatro | The wild one |
| 3. | MC5 | It's a man's man's man's world |
| 4. | David Bowie | Rebel Rebel |
| 5. | Dakota Fanning | Cherry Bomb |
| 6. | The Runaways | Hollywood |
| 7. | Dakota Fanning | California Paradise |
| 8. | The Runaways | You Drive Me Wild |
| 9. | Dakota Fanning & Kristen Stewart | Queens Of Noise |
| 10. | Kristen Stewart & Dakota Fanning | Dead End Justice |
| 11. | The Stooges | I Wanna Be Your Dog |
| 12. | The Runaways | I Wanna Be Where The Boys Are (Live) |
| 13. | Sex Pistols | Pretty Vacant |
Lähde:
Kuvassa vasemmalta oikealle: Floria Sigismondi, Cherie Currie, Dakota Fanning ja Kristen Stewart.
Puoliksi kätketyt

| Puoliksi kätketyt> De halvt dolda |
| --- | --- |
Kestoaika:  4×57 min
Alkuperämaa:  Ruotsi
Alkuperäiskieli:  ruotsi
Julkaistu:  2009
Jaksoja:  4
Tuotanto
Tuottaja(t):  Maria Nordenberg
Ohjaaja(t):  Simon Kaijser da Silva
Käsikirjoittaja(t):  Jonas Gardell
Säveltäjä(t):  Leif Jordansson
Lavastaja(t):  John Virke
Kuvaaja(t):  Stefan Kullänger
Tuotantoyhtiö(t):  Sveriges Television Yle FST
Palkinnot
Voitetut:  Kristallen
Aiheesta muualla
IMDb 
Puoliksi kätketyt (De halvt dolda) on Jonas Gardellin käsikirjoittama ja Simon Kaijser da Silvan ohjaama ruotsalainen television minisarja vuodelta 2009. Neliosainen draama kertoo limittäin useita tarinoita Tukholman alueen neljästä erilaisesta perheestä 1970- ja 1990-luvulla. Erityisesti seurataan perheiden lasten ja nuorten varttumista 2000-luvun aikuisuuteen. Sarja voitti ruotsalaisen Kristallen-palkinnon vuoden 2009 parhaana draamasarjana.
Juoni

Teini-ikäiset Henrik ja Lennart sekä pieni Ragnar varttuvat 1970-luvun alun ankaran kristillisessä perheessä ja vapaakirkon yhteisössä. Ragnar syyttää itseään äitinsä hukkumisesta heikkoihin jäihin heidän yhteisellä luisteluretkellä. Isotveljet alkavat kapinoida isäänsä ja uskonnollisuutta vastaan.
Linus on 1990-luvun alkupuolen uusnatsi, alkoholisoituneen yksinhuoltajaäidin teinipoika joka välillä hakkaa ihmisiä kadulla ja välillä huolehtii pikkuveljistään äidin taas sammuttua. Samalla luokalla oleva David on keskiluokkaisen omakotitaloperheen sulkeutunut ja änkyttävä ainoa lapsi, joka piilottelee homouttaan ja jota Linus skinikavereineen vainoaa.
Tarinan neljäs perhe on 1970-luvun veljespari Calle ja Abbe. Calle on äkkipikainen toimihenkilömies, joka alistaa raskaana oleva kotirouvapuolisoaan.
Sarjan nimen merkitys selitetään jokaisen jakson alussa. Näytetään vanhaa maalausta perheestä, jonka kuolleetkin lapset ovat mukana kuvassa, mutta puoliksi piilossa tai selin kääntyneinä: ”Vanhoissa tauluissa poisnukkuneet kuvataan poispäin kääntyneinä. Aivan samalla tavoin ovat kuolleet läsnä koko ajan.”
Rooleissa

| 0 | 1 | 2 |
| --- | --- | --- |
|  Bruno Årfors  | … |  kertoja   |
|  Ulf Friberg  | … |  Erik   |
|  Kristoffer Berglund  | … |  Henrik   |
|  Henrik Ljung  | … |  Lennart   |
|  Christoffer Hedén  | … |  Ragnar   |
|  Anna Littorin  | … |  Berit   |
|  Anastasios Soulis  | … |  Axel   |
|  Jens Hultén  | … |  Henrik aikuisena   |
|  Kenneth Söderman  | … |  Axel aikuisena   |
|  Ia Langhammer  | … |  Anette   |
|  Tom Ljungman  | … |  Linus   |
|  Axel Lindquist  | … |  Liam   |
|  Otto Flytström  | … |  Jojje   |
|  Albin Weidenbladh  | … |  Trisse   |
|  Freddy Åsblom  | … |  David   |
|  Marie Richardson  | … |  Davidin äiti   |
|  Jarmo Mäkinen  | … |  Davidin isä   |
|  David Dencik  | … |  Abbe   |
|  Anja Lundqvist  | … |  Eva   |
|  Jacob Ericksson  | … |  Calle   |
|  Anna Ulrika Ericsson  | … |  Biggan   |
|  Margreth Weivers-Norström  | … |  Marta   |
|  Johannes Wanselow  | … |  Peter   |
|  Björn Ahlberg  | … |  Lennart aikuisena   |
|  Annika Hallin  | … |  Lennartin vaimo   |
|  Rasmus Troedsson  | … |  Ragnar aikuisena   |
|  Malin Cederbladh  | … |  Ragnarin vaimo   |
Tuotanto

Jonas Gardell kertoi sarjan saaneen alkunsa puhelusta, jossa Sveriges Television tilasi häneltä uuden tv-sarjan ja antoi täysin vapaat kädet sen tekoon.
Vastaanotto

Puoliksi kätketyt sai Ruotsissa ensiesityksen tammikuun alussa 2009. Sarja sai hyvät arvostelut ja paljon katsojia. Osarahoittajana oli Yleisradio, ja sarja esitettiin Yle FST -kanavalla vuoden 2009 syksyllä ja uusintana tammikuussa 2011.
Sarja palkittiin Ruotsin televisioalan Kristallen-palkinnolla.
Gardell oli itse erittäin tyytyväinen lopputulokseen ja sanoi sarjan olevan parasta mitä hän on koskaan 
kirjoittanut ja mitä tulee koskaan kirjoittamaan.
Aiheesta muualla

De halvt dolda SVT:n sivustolla (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:De halvt dolda
Käännös suomeksi
Hillberg

Hillberg on muun muassa seuraavien henkilöiden sukunimi:
Emil Hillberg (1852–1929), ruotsalainen näyttelijä
Laura Hillberg (s. 2003), suomalainen jalkapalloilija
Mira Hillberg (s. 1975), suomalainen laulaja
Sonja Hillberg (s. 2003), suomalainen jalkapalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Samaa sukupuolta olevien avioliitto Yhdysvalloissa

Samaa sukupuolta olevien avioliitot laillistettiin Yhdysvalloissa Korkeimman oikeuden päätöksellä (Obergefell v. Hodges) 26. kesäkuuta 2015 niukalla äänienemmistöllä 5–4. Jo ennen korkeimman oikeuden kesäkuun 2015 päätöstä suurin osa osavaltiosta oli laillistanut samaa sukupuolta olevien avioliitot ja osa oli laillistanut ne osavaltion korkeimman oikeuden päätöksellä, osa osavaltion kongressin päätöksellä, osa kansanäänestysten perusteella ja osa myös liittovaltion vetoomustuomioistuinten päätöksillä. Myös Yhdysvaltain pääkaupungissa ja Guamissa samaa sukupuolta olevien avioliitot oli laillistettu. Tämän lisäksi samaa sukupuolta olevien avioliitot oli laillistettu lukuisien Amerikan alkuperäisväestön reservaateissa – reservaatissa asuva intiaaniheimo ei kuulu liittovaltiolainsäädännön eikä osavaltiolainsäädännön alle.
Historia

Yhdysvalloissa avioliitto- ja avioerolainsäädäntö kuuluu osavaltioille. Jokaisen osavaltion tunnustama avioliitto tunnustetaan avioliitoksi sekä toisissa osavaltioissa että liittovaltiotasolla, mutta vuonna 1996 säädetyn Defense of Marriage Actin nojalla liittovaltio ei tunnustanut missään solmittuja samaa sukupuolta olevien avioliittoja (kolmas pykälä), eikä sen nojalla toisen osavaltion ollut pakko tunnustaa toisessa osavaltiossa solmittua sukupuolineutraalia avioliittoa  (toinen pykälä). Kesäkuussa 2013 Yhdysvaltain korkein oikeus julisti kolmannen pykälän Yhdysvaltain perustuslain vastaiseksi. Näin ollen liittovaltio tunnusti samaa sukupuolta olevat avioparit, jos parin oma osavaltio tunnusti heidän avioliittonsa. Vuoteen 2012 mennessä samaa sukupuolta olevien avioliittojen laillistamisesta oli järjestetty kansanäänestyksiä useissa osavaltioissa, mutta lainmuutos oli usein kaatunut kansanäänestyksessä. Lopulta vuoden 2012 presidentinvaaleissa pidetyissä kansanäänestyksissä kolme osavaltiota hyväksyi samaa sukupuolta olevien avioliiton. Toisaalta ennen vuotta 2012 kaikki Yhdysvaltain osavaltioissa järjestetyt kansanäänestykset, joissa avioliitto määriteltiin osavaltion perustuslaissa miehen ja naisen väliseksi liitoksi, olivat menneet läpi. Nykyään 30 Yhdysvaltain 50 osavaltiosta määrittelee perustuslaissaan avioliiton miehen ja naisen väliseksi liitoksi. Vuoden 2012 presidentin vaaleissa Minnesotasta tuli ensimmäinen osavaltio, joka kumosi kansanäänestyksessä kyseisen rajauksen perustuslakiin yli 52 % äänestäjistä vastustaessa sitä.